Wishmaster (film)

***Wishmaster*** er en amerikansk skrekkfilm fra 1997, regissert av Robert Kurtzman. Den ble produsert av Wes Craven, og er den eneste filmen i *Wishmaster*-serien som han var med på å produsere. Filmen handler om en djinn, en allmektig ond demon, som prøver å fange sjelen til kvinnen som oppdaget ham, slik at den kan åpne en portal mellom forskjellige verdner og ta kontroll over jorden. I hovedrollene spiller Andrew Divoff og Tammy Lauren. Flere skuespillere fra andre kjente skrekkfilmer, som *[[A Nightmare on Elm Street]]*, *[[Fredag den 13de (film)|Fredag den 13de]]* og *[[Candyman (film)|Candyman]]*, spiller også i filmen.

*Wishmaster* fikk tre oppfølgere, *[[Wishmaster 2: Evil Never Dies]]* (1999), *[[Wishmaster 3: Beyond the Gates of Hell]]* (2001) og *[[Wishmaster 4: The Prophecy Fulfilled]]* (2002), som alle ble utgitt rett på video.

## Handling
Fortelleren Angus Scrimm introduserer publikum til en skapning kalt «djinn» med følgende uttalelse:

Neste scene er satt til Persia, og året er 1127. En djinn (Andrew Divoff) spør en persisk keiser om å komme med sitt andre ønske. Keiseren ber djinnen om å vise ham underverker. Djinnen bruker kreftene sine til å torturere og lemleste menneskene i keiserens palass. Før keiseren kan komme med sitt tredje og siste ønske, kommer Zarathustra (Ari Barak), en mektig trollmann, som avbryter dem og sier at etter det tredje ønsket fra keiseren som vekket djinnen, vil det åpnes en portal mellom forskjellige verdener, og den onde djinnen vil ta makten på jorden. Trollmannen kommer med en juvel, og djinnen blir sugd inn i og fanget inni denne juvelen. I nåtidens USA, holder Raymond Beaumont (Robert Englund) tilsyn over noen arbeidere som senker en kasse som inneholder en antikk statue av Ahura Mazda fra et lasteskip. Arbeideren som styrer kranen drikker alkohol på jobb, og han slipper ved et uhell en stor og tung kasse som dreper Beaumonts assistent (Ted Raimi). Kassen blir ødelagt, og en arbeider oppdager en juvel sammen med statuen i den ødelagte kassen. Han stjeler juvelen, og selger den til en pantelåner. 

Juvelen ender opp hos Regal Auctioneers, hvor sjefen, Nick Merritt (Chris Lemmon), gir den til takstmannen Alexandra Amberson (Tammy Lauren) for videre undersøkelser. Hennes undersøkelser av juvelen vekker tilfeldigvis djinnen. Alexandra mener at hun oppdaget noe inni juvelen og tar den med til et labratorium, hvor kjæresten Josh Aickman (Tony Crane) skal analysere juvelen. Lysrefleksjoner på labratoriet fører til at juvelen eksploderer og djinnen slippes løs. Hele laboratoriet eksploderer, og Josh blir drept. Alex mistenker at juvelen har noe å gjøre med eksplosjonen og dødsfallet til Josh. Hun oppsøker Raymond Beaumont, som eier statuen. Beaumont forteller Alex om folkloreprofessoren Wendy Derleth (Jenny O'Hara) som kan fortelle Alex mer om Ahura Mazda og juvelen. Beaumont inviterer også Alex og hennes søster Shannon (Wendy Benson) til en fest han arrangerer. Folkloreprofessoren forteller Alex om juvelen, djinn og dens onde historie. Senere får Alex vite at djinn lever av sjelene til mennesker. Djinnen, som ble sluppet løs fra juvelen i demonisk form, fjerner ansiktet til et lik i et likhus, og tar den døde mannens form. 

Djinnen går rundt og innvilger tilfeldige menneskers ønsker i retur for deres sjeler samtidig som han leter etter Alex fordi det var hun som vekket ham fra juvelen. Han sporer endelig opp sjefen til Alex, og metter hans ønske om grådighet, slik at han kan få hjemmeadressen til Alex. Alex blir hjemsøkt av forskjellige visjoner og drømmer hver gang djinnen innvilger et ønske. Alex besøker Wendy Derleth igjen, men djinnen har allerede drept henne og tatt over sjelen hennes. I løpet av samtalen med Wendy, innser Alex hun egentlig snakker med djinnen. Djinnen konfronterer henne, og ber henne komme med tre ønsker. Først gir han henne et «testønske», og Alex bruker dette til å ønske at djinnen begår selvmord. Djinnen oppfyller dette ønsket ved å skyte av seg hodet med en pistol. Men denne skaden gror med en gang, ettersom djinnen er udødelig og ikke kan drepes på vanlig måte. Alex bruker da det første av de «offisielle» tre ønskene på å bli bedre kjent med sin motstander, djinnen. Han teleporterer henne til sin skremmende verden inni juvelen, hvor han demonstrerer sin onde natur til henne. 

Hennes neste ønske er at hun er tilbake i leiligheten sin, alene. Djinnen har allerede oppført seg truende ovenfor søsteren hennes, så Alex begynner å lete etter Shannon. Hun skynder seg til Beaumonts fest, og djinnen følger henne. Beaumont er ikke klar over hvem djinnen egentlig er, og han ønsker at festen hans skal bli uforglemmelig. Djinnen skaper kaos når han sørger for at kunsten hans faller ned og dreper gjestene. Djinnen tar Shannon til fange, og han prøver å skremme Alex til å komme med sitt tredje og siste ønske. Alex ønsker at arbeideren ikke drakk alkohol på jobb da statuen med juvelen og djinnen ble flyttet til USA. Dette gjør at alt som skjedde i kjølvannet av ulykken blir reversert, og djinnen kom seg aldri løs fra juvelen. Scenen fra begynnelsen av filmen med kassen og statuen blir til vist en gang til, og en nå edru kranoperatør har ingen problemer med å flytte kassen som inneholder Ahura Mazda uten at den blir ødelagt. 

Alex besøker kjæresten Josh som legger merke til at Alex virker veldig fornøyd med seg selv, uten at hun vil fortelle ham hvorfor. Tilbake ved statuen av Ahura Mazda, som nå er i Raymond Beaumonts private kunstsamling zoomer kameraet inn i juvelen og viser djinnen sittende på en slags stor trone, og venter på å komme seg løs.

## Rolleinnehavere
* Tammy Lauren som Alexandra Amberson
* Andrew Divoff som djinn / Nathaniel Demerest
* Robert Englund som Raymond Beaumont
* Chris Lemmon som Nick Merritt
* Wendy Benson som Shannon Amberson
* Tony Crane som Josh Aickman
* Jenny O'Hara som Wendy Derleth
* Kane Hodder som Merritts vakt
* Tony Todd som Johnny Valentine
* Ricco Ross som lt. Nathanson
* John Byner som Doug Clegg
* George «Buck» Flower som hjemløs mann
* Gretchen Palmer som Ariella
* Ted Raimi som Ed Finney
* Angus Scrimm som fortellerstemme	

## Referanser


## Eksterne lenker
*